ai4bharat/Pralekha huggingface dataset:
ധനകാര്യ മന്ത്രാലയം
കേരളത്തിൽ പ്രളയം വന് നാശനഷ്ടങ്ങള് ഉണ്ടാക്കിയ സാഹചര്യത്തില്, ബാങ്കുകളും ഇന്ഷ്വറന്സ് കമ്പനികളും കൈക്കൊണ്ട ദുരിതാശ്വാസ, പുനരധിവാസ പ്രവര്ത്തനൾ അവലോകനം ചെയ്യുന്നതിനായി കേന്ദ്ര ധനകാര്യ സഹമന്ത്രി ശ്രീ. പൊന് രാധാകൃഷ്ണന് നയിക്കുന്ന ഉന്നതതല സംഘം നാളെ കേരളം സന്ദര്ശിക്കും.
കേരളത്തില് പ്രളയം വന് നാശനഷ്ടങ്ങള് വരുത്തിയ സാഹചര്യത്തില്, ബാങ്കുകളും ഇന്ഷ്വറന്സ് കമ്പനികളും സ്വീകരിച്ച ദുരിതാശ്വാസ, പുനരധിവാസ നടപടികൾ അവലോകനം ചെയ്യാനായി കേന്ദ്ര ധനകാര്യ സഹമന്ത്രി ശ്രീ. പൊൻ രാധാകൃഷ്ണന്റെ നേതൃത്വത്തിലുള്ള ഉന്നതതല സംഘം നാളെ കേരളം സന്ദര്ശിക്കും.
അഡീഷണല് സെക്രട്ടറി ശ്രീ ദേബാശിഷ് പാണ്ഡേ, കേന്ദ്ര ധനകാര്യ മന്ത്രാലത്തിനു കീഴിലുള്ള സാമ്പത്തിക സേവന വകുപ്പിലെ സാമ്പത്തിക ഉപദേഷ്ടാവ് ശ്രീ എന്. ശ്രീനിവാസ റാവു എന്നിവർ ഉള്പ്പെടെയുള്ള ഉന്നത ഉദ്യോഗസ്ഥര് ഉന്നതതല സംഘത്തിലുണ്ടാകും. അഗ്രികൾച്ചർ ഇന്ഷ്വറന്സ് കമ്പനി ഓഫ് ഇന്ത്യ ലിമിറ്റഡ്, നബാര്ഡ് എന്നിവയുള്പ്പെടെയുള്ള പൊതുമേഖലാ ബാങ്കുകളുടെയും, ഇന്ഷ്വറന്സ് കമ്പനികളുടെയും മേധാവികളും, സംസ്ഥാന ഗവൺമെൻറിനെ പ്രതിനിധീകരിച്ചുള്ള ഉന്നത ഉദ്യോഗസ്ഥരും, ബന്ധപ്പെട്ട ഏജന്സികളും യോഗത്തില് പങ്കെടുക്കും.
പ്രളയം ബാധിക്കപ്പെട്ട എല്ലാ ബാങ്ക് ശാഖകളും എ.ടി.എമ്മുകളും വീണ്ടും തുറക്കുക, ഉപയോഗ്യശൂന്യമായിത്തീർന്ന കറന്സികളുടെ കൈമാറ്റം ചെയ്യുക, വായ്പാ തിരിച്ചടവ് കാലാവധി നീട്ടി നൽകുക തുടങ്ങിയ നടപടികൾ ഇതിനകം തന്നെ എല്ലാ ബാങ്കുകളും ആരംഭിച്ചിട്ടുണ്ട്. പ്രളയവുമായി ബന്ധപ്പെട്ട വിവിധ ഇൻഷ്വറൻസ് ക്ലെയിമുകൾ തീർപ്പാക്കുന്നതിനുള്ള നടപടികള് എല്ലാ ഇന്ഷ്വറന്സ് കമ്പനികളും ആരംഭിച്ചിട്ടുമുണ്ട്. ക്ലെയിമുകൾ വേഗത്തില് തീർപ്പാക്കി, പ്രളയബാധിതരായ ആളുകള്ക്ക് ആശ്വാസം നല്കുന്നതിനായി ഇന്ഷ്വറന്സ് കമ്പനികൾ പ്രത്യേക ക്യാമ്പ് ഓഫീസുകള് ആരംഭിക്കുകയും, അധിക മായി സര്വേയര്മാരെ വിന്യസിക്കുകയും, ആവശ്യമുള്ള രേഖകളുടെ കാര്യത്തില് ഇളവ് നല്കുകയും ചെയ്തിട്ടുണ്ട്.
(പ്രളയബാധിതരായ ജനങ്ങൾക്ക് പരമാവധി പ്രയോജനം ഉറപ്പുവരുത്തുന്നതിനായി, ഫെസിലിറ്റേഷന് കേന്ദ്രങ്ങള് ആരംഭിച്ചതും, നോഡൽ ഓഫീസർമാരെ നിയമിച്ചതുമുൾപ്പെടെയുള്ള ആശ്വാസ നടപടികളെക്കുറിച്ച് പത്രങ്ങള്/ ഇലക്ട്രോണിക്ക് മാധ്യമങ്ങള് എന്നിവയിലൂടെ പരസ്യങ്ങള് നല്കുന്നുണ്ട്.
പ്രത്യേക സേവനങ്ങളും ഫീച്ചറുകളും
ശാരീരിക ക്ഷമതയ്ക്കും ആത്മീയ ഉന്നമനത്തിനും യോഗ സഹായിക്കുന്നു: ഗവർണർ ആരിഫ് മുഹമ്മദ് ഖാൻ
യോഗ ശാരീരിക ക്ഷമത കൈവരിക്കാൻ സഹായിക്കുക മാത്രമല്ല, മാനസിക സുഖത്തിനും ആത്മീയ ഉന്നമനത്തിനും വഴിയൊരുക്കുമെന്ന് ഗവർണർ ആരിഫ് മുഹമ്മദ് ഖാൻ പറഞ്ഞു. കേന്ദ്ര വാർത്താവിതരണ മന്ത്രാലയത്തിന് കീഴിലുള്ള തിരുവനന്തപുരത്തെ സെൻട്രൽ ബ്യൂറോ ഓഫ് കമ്മ്യൂണിക്കേഷൻ കേരള രാജ്ഭവനുമായി ചേർന്ന് സംഘടിപ്പിച്ച അന്താരാഷ്ട്ര യോഗ ദിനാചരണം 2023 പരിപാടിയിൽ സംസാരിക്കുകയായിരുന്നു അദ്ദേഹം. സമൂഹത്തെ സേവിക്കാൻ യോഗയിലൂടെ മനസ്സിനെ പരിശീലിപ്പിക്കണമെന്ന് അദ്ദേഹം വിദ്യാർത്ഥികളോട് അഭ്യർത്ഥിച്ചു. അറിവും പ്രവർത്തനവും എവിടെയുണ്ടോ അവിടെ വിജയവും സമൃദ്ധിയും സന്തോഷവും ഉണ്ടെന്നും അദ്ദേഹം പറഞ്ഞു.
യോഗയുടെ പ്രാധാന്യത്തെ അറിയിക്കുക, ശാരീരികവും മാനസികവുമായ ക്ഷേമത്തിന് സമഗ്രമായ സമീപനം സ്വീകരിക്കാൻ വ്യക്തികളെ പ്രോത്സാഹിപ്പിക്കുക എന്നതായിരുന്നു പരിപാടിയുടെ ലക്ഷ്യം. വസുധൈവ കുടുംബകം എന്നതായിരുന്നു ഈ വർഷത്തെ യോഗ ദിനത്തിന്റെ വിഷയം. ചടങ്ങിൽ തിരുവനന്തപുരം ക്രൈസ്റ്റ് നഗർ സെൻട്രൽ സ്കൂളിലെ വിദ്യാർഥികൾക്കൊപ്പം തത്സമയ യോഗാ പ്രദർശനവും ഉണ്ടായിരുന്നു.
ഗവർണറുടെ അഡീഷണൽ ചീഫ് സെക്രട്ടറി ഡോ. ഡോ. ദേവേന്ദ്ര കുമാര് ദൊഡാവത്ത്, അഡീഷണൽ ഡയറക്ടർ ജനറൽ  പ്രസ് ഇൻഫർമേഷൻ ബ്യുറോ & സി ബി സി ശ്രീ വി പളനിച്ചാമി എന്നിവരും പരിപാടിയിൽ സംസാരിച്ചു.
NS
തെരഞ്ഞെടുപ്പ് കമ്മീഷന്
“നമ്മുടെ തിരഞ്ഞെടുപ്പുകൾ എല്ലാവരെയും ഉൾക്കൊള്ളുന്നതും, ലഭ്യമാകുന്നതും, പങ്കാളിത്തമുള്ളതുമാക്കുക” എന്ന വിഷയത്തിൽ ഏഷ്യൻ റീജിയണൽ ഫോറം വെർച്വൽ മീറ്റ് നാളെ ഇസിഐ സംഘടിപ്പിക്കും
2022 ഓഗസ്റ്റ് 11-ന് നിർവാചൻ സദനിൽ "നമ്മുടെ തിരഞ്ഞെടുപ്പുകൾ എല്ലാവരെയും ഉൾക്കൊള്ളുന്നതും, ലഭ്യമാകുന്നതും, പങ്കാളിത്തമുള്ളതുമാക്കുക" എന്ന വിഷയത്തിൽ കേന്ദ്ര തിരഞ്ഞെടുപ്പ് കമ്മീഷൻ 'ഏഷ്യൻ റീജിയണൽ ഫോറത്തിന്റെ' വെർച്വൽ യോഗം സംഘടിപ്പിക്കും. നാഷണൽ ഇലക്ട്രൽ ഇൻസ്റ്റിറ്റ്യൂട്ട് ഓഫ് മെക്സിക്കോ ആതിഥേയത്വം വഹിക്കുന്ന 'ആഗോള ജനാധിപത്യ ഉച്ചകോടിയ്ക്ക് ' മുന്നോടിയായാണ് ഈ യോഗം. അന്താരാഷ്ട്ര സംഘടനകൾ, ലോകമെമ്പാടുമുള്ള തെരെഞ്ഞെടുപ്പ് സ്ഥാപനങ്ങൾ എന്നിവയ്ക്കിടയിൽ സമന്വയം സൃഷ്ടിക്കുന്നതിന് ഈ അന്താരാഷ്ട്ര, പ്രാദേശിക യോഗങ്ങൾ ലക്ഷ്യമിടുന്നു. കൂടാതെ തിരഞ്ഞെടുപ്പ് ജനാധിപത്യത്തെ ശക്തിപ്പെടുത്തുന്നതിന് ബൗദ്ധികവും സ്ഥാപനപരവുമായ നീക്കങ്ങൾ പ്രോത്സാഹിപ്പിക്കുന്നതിനും ലക്ഷ്യമിടുന്നു.
മുഖ്യ തിരഞ്ഞെടുപ്പ് കമ്മീഷണർ ശ്രീ രാജീവ് കുമാർ, തിരഞ്ഞെടുപ്പ് കമ്മീഷണർ ശ്രീ അനുപ് ചന്ദ്ര പാണ്ഡെ എന്നിവർ ഏഷ്യൻ റീജിയണൽ ഫോറം യോഗത്തിന് അധ്യക്ഷത വഹിക്കും. യോഗത്തിൽ മെക്സിക്കോ, മൗറീഷ്യസ്, ഫിലിപ്പീൻസ്, നേപ്പാൾ, ഉസ്ബെക്കിസ്ഥാൻ, മാലിദ്വീപ് എന്നീ രാജ്യങ്ങളിലെ തെരെഞ്ഞെടുപ്പ് നിർവഹണ സ്ഥാപനങ്ങൾ , ഇന്റർനാഷണൽ IDEA, അസോസിയേഷൻ ഓഫ് വേൾഡ് ഇലക്ഷൻ ബോഡീസ് , ഇന്റർനാഷണൽ ഫൗണ്ടേഷൻ ഫോർ ഇലക്ടറൽ സിസ്റ്റംസ്  എന്നിവയുടെ പ്രതിനിധികൾ പങ്കെടുക്കും.
ഈ ഏഷ്യൻ റീജിയണൽ ഫോറം  യോഗത്തിൽ, എല്ലാവരെയും ഉൾക്കൊള്ളുന്നതും എല്ലാവര്ക്കും ലഭ്യമാകുന്നതുമായ തിരഞ്ഞെടുപ്പുകൾ എന്നീ രണ്ട് സെഷനുകളുണ്ട്
'ആഗോള ജനാധിപത്യ ഉച്ചകോടി'യുടെ ഭാഗമായി ആഫ്രിക്ക, അമേരിക്ക, ഏഷ്യ, യൂറോപ്പ്, അറബ് രാജ്യങ്ങൾ എന്നിങ്ങനെ അഞ്ച് പ്രാദേശിക ഫോറങ്ങൾ രൂപീകരിച്ചിട്ടുണ്ട്. തെരെഞ്ഞെടുപ്പ് നിർവഹണ സ്ഥാപനങ്ങളുടെ ഏഷ്യൻ റീജിയണൽ ഫോറം മീറ്റിന് ഇന്ത്യ ആതിഥേയത്വം വഹിക്കുന്നു. ഇതുവരെ, യൂറോപ്പ്, അമേരിക്ക, ആഫ്രിക്ക എന്നിവിടങ്ങളിൽ മൂന്ന് റീജിയണൽ ഫോറം യോഗങ്ങൾ 2022 ജൂൺ, ജൂലൈ മാസങ്ങളിൽ നടന്നിട്ടുണ്ട്.
പ്രധാനമന്ത്രിയുടെ ഓഫീസ്
ഉത്തരാഖണ്ഡ് ഹെലികോപ്റ്റർ ദുരന്തത്തിലെ ജീവഹാനിയിൽ പ്രധാനമന്ത്രിയുടെ അനുശോചനം
ഉത്തരാഖണ്ഡിൽ ഹെലികോപ്ടർ അപകടത്തിലെ ജീവഹാനിയിൽ പ്രധാനമന്ത്രി ശ്രീ നരേന്ദ്ര മോദി അഗാധ ദുഃഖം രേഖപ്പെടുത്തി. പ്രധാനമന്ത്രിയുടെ ഓഫീസ് ട്വീറ്റ് ചെയ്തു : "ഉത്തരാഖണ്ഡിലെ ഹെലികോപ്റ്റർ ദുരന്തത്തിൽ വേദനിക്കുന്നു. ഈ ദുരന്ത വേളയിൽ , എന്റെ ചിന്തകൾ ദുഃഖിതരായ കുടുംബങ്ങൾക്കൊപ്പമാണ്: പ്രധാനമന്ത്രി നരേന്ദ്രമോദി" --ND--
(Anguished by the helicopter crash in Uttarakhand. In this tragic hour, my thoughts are with the bereaved families: PM @narendramodi
— PMO India  October 18, 2022
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
(ന്യൂ ഡൽഹി: ഏപ്രിൽ 17, 2022
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 186.51 കോടി ഡോസ് വാക്സിൻ.
രാജ്യത്ത് നിലവിൽ ചികിത്സയിലുള്ളത് 11,558 പേർ; ചികിത്സയിലുള്ളത് ആകെ രോഗബാധിതരുടെ 0.03%.
കഴിഞ്ഞ 24 മണിക്കൂറിനിടെ 954 പേർ സുഖം പ്രാപിച്ചതോടെ ആകെ രോഗമുക്തരുടെ എണ്ണം 4,25,08,788 ആയി; രോഗമുക്തി നിരക്ക് 98.76%
കഴിഞ്ഞ 24 മണിക്കൂറിൽ 1,150 പുതിയ കേസുകൾ
പ്രതിദിന രോഗസ്ഥിരീകരണ നിരക്ക് 0.31%; പ്രതിവാര രോഗസ്ഥിരീകരണ നിരക്ക് 0.27%
ആകെ നടത്തിയത് 83.18 കോടി പരിശോധനകൾ; കഴിഞ്ഞ 24 മണിക്കൂറിൽ നടത്തിയത് 3,65,118 പരിശോധനകൾ
RRTN
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് മൊത്തം 218.83 കോടി  ഡോസ് വാക്സിൻ
കഴിഞ്ഞ 24 മണിക്കൂറിനിടെ 2,90,216 ഡോസ് വാക്സിനുകൾ വിതരണം ചെയ്തു.
രാജ്യത്ത് നിലവിൽ ചികിത്സയിലുള്ളത് 33,318 പേർ
ചികിത്സയിലുള്ളത് 0.07 ശതമാനം പേർ
രോഗമുക്തി നിരക്ക് 98.74%
കഴിഞ്ഞ 24 മണിക്കൂറിനിടെ 3,731 പേർ സുഖം പ്രാപിച്ചതോടെ രാജ്യത്തെ ആകെ രോഗമുക്തരുടെ എണ്ണം 4,40,39,883 ആയി.
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,468 പേർക്ക്
പ്രതിദിന രോഗസ്ഥിരീകരണ നിരക്ക് 
പ്രതിവാര രോഗസ്ഥിരീകരണ നിരക്ക് 
ആകെ നടത്തിയത് 89.61 കോടി പരിശോധനകൾ ; കഴിഞ്ഞ 24 മണിക്കൂറിനിടെ നടത്തിയത് 1,87,511 പരിശോധനകൾ.
(ND
സാമ്പത്തിക കാര്യങ്ങള്ക്കായുള്ള കേന്ദ്ര മന്ത്രിസഭാ സമിതി
തെരുവോര കച്ചവടക്കാര്ക്കുള്ള പ്രധാനമന്ത്രിയുടെ ആത്മനിര്ഭര് നിധി  2022 മാര്ച്ചിനുശേഷം 2024 ഡിസംബര് വരെ തുടരുന്നതിന് മന്ത്രിസഭയുടെ അംഗീകാരം
തെരുവോര കച്ചവടക്കാര്ക്കുള്ള പ്രധാനമന്ത്രിയുടെ ആത്മനിര്ഭര് നിധി  2022 മാര്ച്ചിനുശേഷം 2024 ഡിസംബര് വരെ തുടരുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന സാമ്പത്തികകാര്യ ക്യാബിനറ്റ് സമിതി, അംഗീകാരം നല്കി. മെച്ചപ്പെട്ടതും താങ്ങാന് കഴിയുന്നതുമായ ഈടുരഹിത വായ്പ, ഡിജിറ്റല് ഇടപാടുകള് വര്ധിപ്പിക്കല്, തെരുവോര കച്ചവടക്കാരുടെയും അവരുടെ കുടുംബങ്ങളുടെയും സമഗ്രമായ സാമൂഹിക-സാമ്പത്തിക വികസനം എന്നിവയില് ഊന്നല് നല്കുന്നതാണ് പദ്ധതി.
ഇതിലൂടെ, തെരുവോര കച്ചവടക്കാര്ക്ക് താങ്ങാനാവുന്ന ഈടുരഹിത വായ്പകള് സുഗമമാക്കുന്നു. 5000 കോടി രൂപയുടെ വായ്പ സുഗമമായി ലഭ്യമാക്കാനാണു പദ്ധതി വിഭാവനം ചെയ്തത്. ഇന്നത്തെ അംഗീകാരം വായ്പാത്തുക 8100 കോടി രൂപയായി വര്ധിപ്പിച്ചു. ഇതിലൂടെ തെരുവോര കച്ചവടക്കാര്ക്ക് അവരുടെ കച്ചവടം കൂടുതല് വിപുലീകരിക്കുന്നതിനും അവരെ സ്വയംപര്യാപ്തരാക്കുന്നതിനും പ്രവര്ത്തനമൂലധനം നല്കുന്നു.
കച്ചവടക്കാര്ക്ക് ക്യാഷ്ബാക്ക് ഉള്പ്പെടെയുള്ള ഡിജിറ്റല് പണമിടപാടുകള് പ്രോത്സാഹിപ്പിക്കുന്നതിനുള്ള ബജറ്റും വര്ദ്ധിപ്പിച്ചിട്ടുണ്ട്.
ഈ അംഗീകാരം ഇന്ത്യയിലെ നഗരങ്ങളിലെ ഏകദേശം 1.2 കോടി പൗരന്മാര്ക്ക് പ്രയോജനം ചെയ്യുമെന്നാണു പ്രതീക്ഷ.
പ്രധാനമന്ത്രി സ്വനിധിക്കു കീഴില് ഇതിനകം ശ്രദ്ധേയമായ നേട്ടങ്ങള് കൈവരിച്ചിട്ടുണ്ട്. 2022 ഏപ്രില് 25 വരെ 31.9 ലക്ഷം വായ്പകള് അനുവദിച്ചു. 29.6 ലക്ഷം വായ്പകളിലൂടെ 2,931 കോടി രൂപ വിതരണം ചെയ്തു. രണ്ടാം വായ്പയുടെ കാര്യത്തില് 2.3 ലക്ഷം വായ്പ അനുവദിക്കുകയും 385 കോടി രൂപയുടെ 1.9 ലക്ഷം വായ്പ വിതരണം ചെയ്യുകയും ചെയ്തു. ഗുണഭോക്താക്കളായ തെരുവോര കച്ചവടക്കാര് 13.5 കോടിയിലധികം ഡിജിറ്റല് ഇടപാടുകള് നടത്തി 10 കോടി രൂപ ക്യാഷ്ബാക്ക് നല്കിയിട്ടുണ്ട്. 51 കോടി രൂപയാണ് പലിശ സബ്സിഡിയായി നല്കിയത്.
മഹാമാരി ചെറുകിട വ്യവസായങ്ങളെ ബാധിച്ച പശ്ചാത്തലത്തിലാണ് 2020 ജൂണില് സ്കീം ആരംഭിക്കുന്നത്. ഈ സാഹചര്യങ്ങള് പൂര്ണമായും മാറാത്തതിനാല് സ്കീം വിപുലീകരിക്കേണ്ടത് അനിവാര്യമാണ്. 2024 ഡിസംബര് വരെ വായ്പ നല്കുന്നത് ഔപചാരികമായി വായ്പാകേന്ദ്രങ്ങളിലേക്കുള്ള പ്രവേശനം സ്ഥാപനവല്ക്ക രിക്കുന്നതിനും അവരുടെ കച്ചവടം വികസിപ്പിക്കല് ആസൂത്രണം ചെയ്യുന്നതിനും ഡിജിറ്റല് ഇടപാടുകള് പ്രോത്സാഹിപ്പിക്കുന്നതിനും സഹായിക്കും. പദ്ധതി വിപുലീകരണം തെരുവോ കച്ചവടക്കാര്ക്കും അവരുടെ കുടുംബങ്ങള്ക്കും സമഗ്രമായ സാമൂഹിക-സാമ്പത്തിക ഉന്നമനം പ്രദാനം ചെയ്യും.
--ND--
(
പഴ്സണല്, പബ്ലിക് ഗ്രീവന്സസ് ആന്റ് പെന്ഷന്സ് മന്ത്രാലയം
ദേശീയഇ-ഗവേണന്സ് സമ്മേളനം ഷില്ലോങ്ങില് നടക്കും
ഇ-ഗവേണന്സിനെക്കുറിച്ചുള്ള 22-ാമത് ദേശീയ സമ്മേളനം ആഗസ്റ്റ്8, 9 തീയതികളില്ഷില്ലോങ്ങില് നടക്കും. ഭരണപരിഷ്കാര, പൊതുപരാതിവകുപ്പ് , കേന്ദ്ര ഇലക്ട്രോണിക്സ് ആന്ഡ് ഇന്ഫര്മേഷന് ടെക്നോളജി മന്ത്രാലയം, മേഘാലയഗവണ്മെന്റ്എന്നിവയുമായിസഹകരിച്ചാണ് സമ്മേളനം സംഘടിപ്പിക്കുന്നത്.
രാജ്യത്തിന്റെ വടക്കുകിഴക്കന് മേഖലയില്ഇതാദ്യമായാണ് പരിപാടിസംഘടിപ്പിക്കുന്നത്. പൂര്ണ്ണ രൂപത്തിലുള്ളഡിജിറ്റല്സേവനങ്ങള്, പ്രശ്ന പരിഹാരത്തിലെ അനുഭവങ്ങള്കൈമാറല്, അപകടസാധ്യതകളുടെലഘൂകരണംഎന്നിവയ്ക്കായിസുസ്ഥിര ഇ-ഗവേണന്സ് സംരംഭങ്ങള് രൂപകല്പ്പന ചെയ്യുന്നതിനും നടപ്പിലാക്കുന്നതിനുമുള്ള ഫലപ്രദമായരീതികളെക്കുറിച്ച് ചര്ച്ച ചെയ്യുകയാണ് സമ്മേളനത്തിന്റെലക്ഷ്യം.
''ഡിജിറ്റല്ഇന്ത്യ: മികവിലേക്കുള്ളവിജയം'' എന്നതാണ്മുഖ്യ പ്രമേയം. 28 സംസ്ഥാനങ്ങളിലും, 8 കേന്ദ്രഭരണ പ്രദേശങ്ങളിലും നിന്ന് 450 ഓളം പ്രതിനിധികള് സമ്മേളനത്തില് പങ്കെടുക്കും. ഇ-ഗവേണന്സ് മേഖലയിലെഇന്ത്യയുടെ നേട്ടങ്ങള് പ്രദര്ശിപ്പിക്കുന്നതിനായിഒരുപ്രദര്ശനവുംസംഘടിപ്പിക്കും.
22-ാമത് ദേശീയ ഇ-ഗവേണന്സ് സമ്മേളനം മേഘാലയമുഖ്യമന്ത്രി ശ്രീകോണ്റാഡ്കോങ്കല്സംഗ്മയുംവടക്കു കിഴക്കന് മേഖലാവികസന മന്ത്രാലയത്തിന്റെസ്വതന്ത്രചുമതലയുള്ള സഹ മന്ത്രി ഡോ. ജിതേന്ദ്ര സിങ്ങുംചേര്ന്ന്ഉദ്ഘാടനം ചെയ്യും.ഉദ്ഘാടന സമ്മേളനത്തില്മേഘാലയഗവണ്മെന്റിന്റെവിവരസാങ്കേതിക, വാര്ത്താവിനിമയ വകുപ്പ്മന്ത്രി ശ്രീഹാംലെറ്റ്സണ് ഡോഹ്ലിംഗും പ്രസംഗിക്കും. ഭരണ പരിഷ്കരണ, പൊതു പരാതികള്, പെന്ഷനുകള്എന്നിവയുടെസെക്രട്ടറി ശ്രീകെ. വി. ഈപന്, ഇലക്ട്രോണിക്സ്, ഇന്ഫര്മേഷന് ടെക്നോളജി മന്ത്രാലയംസെക്രട്ടറി ശ്രീഅജയ് പ്രകാശ്സാവ്നി എന്നിവരുള്പ്പെടെമുതിര്ന്ന ഉദ്യോഗസ്ഥര്സമ്മേളനത്തില് പങ്കെടുക്കും. 15സംസ്ഥാനങ്ങള് അവരുടെഐടിസംരംഭങ്ങളുടെവിജയഗാഥകളുംഅവതരിപ്പിക്കും.
(GK/ND/MRD
മന്ത്രിസഭ
ദീനദയാല് അന്ത്യോദയ യോജന-ദേശീയ ഉപജീവനദൗത്യത്തിന്റെ  കീഴില് 'ദേശീയ ഗ്രാമീണ സാമ്പത്തിക പരിവര്ത്തന പദ്ധതി' നടപ്പാക്കുന്നതിന് കേന്ദ്ര മന്ത്രിസഭയുടെ അംഗീകാരം
ലോകബാങ്കിന്റെ വായ്പാ സഹായത്തോടെ ദീനദയാല് അന്തോ്യദയ യോജന -ദേശീയ ഉപജീവന ദൗത്യത്തിന്റെ കീഴില്, ബാഹ്യ സാമ്പത്തിക സഹായത്തോടെയുള്ള 'ദേശീയ ഗ്രാമീണ സാമ്പത്തിക പരിവര്ത്തന പദ്ധതി- നടപ്പാക്കുന്നതിന് പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അനുമതി നല്കി.
ഗുണഫലങ്ങള്:
ഈ പദ്ധതിയുടെ ഭാഗമായി എന്.ആര്.ഇ.ടി.പി യും ഉന്നതതല ഇടപെടലുകളും നല്കുന്ന സഹായങ്ങള് ഉപജീവനം പ്രോത്സാഹിപ്പിക്കുകയും വായ്പ ലഭ്യത പ്രാപ്യമാക്കുകയും ഡിജിറ്റല് സാമ്പത്തിക ഇടപാടുകളും ഉപജീവന ഇടപെടലുകളും വര്ദ്ധിപ്പിക്കുകയും ചെയ്യും.
സുപ്രധാന സവിശേഷതകള്
ഡി.എ.വൈ-എന്.ആര്.എല്.എം പാവപ്പെട്ടവരില് പാവപ്പെട്ട വരുടെയും പാര്ശ്വവല്ക്കരിക്കപ്പെട്ട സമുദായങ്ങളുടെയും സാമ്പത്തിക ഉള്ച്ചേരലുകള്ക്ക് പ്രത്യേക ഊന്നല് നല്കും. ബദല് സംവിധാനങ്ങള്, സാമ്പത്തിക ഉള്ച്ചേരല്, ഗ്രാമീണ പദ്ധതികളില് മൂല്യശൃംഖലകള് സൃഷ്ടിക്കുക, ഉപജീവന പ്രോത്സാഹനത്തില് നൂതനാശയ മാതൃകകള് അവതരിപ്പിക്കുക, ധനകാര്യ ഇടപാടുകള് ലഭ്യമാക്കുക, ഡിജിറ്റല് സാമ്പത്തിക ഇടപാടുകള്, ഉപജീവന ഇടപെടലുകള് എന്നിവയില് മുന്കൈകള് എടുക്കുക എന്നിവയ്ക്കായി എന്.ആര്.ഇ.ടി.പി നൂതനാശയ പദ്ധതികള് ഏറ്റെടുക്കും. ഡി.എ.വൈ-എന്.ആര്.എല്.എം പരസ്പരം ഗുണകരമാകുന്ന പ്രവര്ത്തന ബന്ധങ്ങളും കൂടിക്കാഴ്ചകള്ക്ക് പഞ്ചായത്ത് രാജ് സ്ഥാപനങ്ങളും സാമൂഹികാധിഷ്ഠിത സംഘടനകളും തമ്മിലുള്ള ഔചപാരിക വേദിയും രൂപീകരിക്കും. എന്.ആര്.എല്.എം ഇതിനകം തന്നെ എന്.ആര്.എല്.എം സ്ഥാപനങ്ങളും പി.ആര്.ഐ കളും ഒന്നിച്ച് പ്രവര്ത്തിക്കാനും ഇടപെടാനും കഴിയുന്ന വിവിധ മേഖലകളുടെ ഒന്നിച്ചുചേരലിന് സൗകര്യമൊരുക്കുന്നതിന് ഒരു കര്മ്മ ഭൂപടം തയാറാക്കുകയും അത് എല്ലാ സംസ്ഥാന ഗ്രാമീണ ഉപജീവന ദൗത്യങ്ങള്ക്കും വിതരണം ചെയ്തിട്ടുമുണ്ട്.
RS
(Visitor Counter : 30
രാജ്യരക്ഷാ മന്ത്രാലയം
ഇന്ത്യൻ കരസേനയും ഡിഫൻസ് അക്കൗണ്ട്സ് ഡിപ്പാർട്ട്മെന്റും തമ്മിലുള്ള നാലാമത് സിനർജി കോൺഫറൻസ് ന്യൂഡൽഹിയിൽ നടന്നു
ന്യൂഡൽഹി , ജൂൺ 29,2022
ഇന്ത്യൻ കരസേനയുടെയും ഡിഫൻസ് അക്കൗണ്ട്സ് ഡിപ്പാർട്ട്മെന്റിൻെറയും  സംയുക്ത സമ്മേളനമായ, നാലാമത് സിനർജി കോൺഫറൻസ്, 2022 ജൂൺ 28-ന് ന്യൂഡൽഹിയിൽ ചേർന്നു. ഒരു ദിവസത്തെ സമ്മേളനത്തിന് വൈസ് ചീഫ് ഓഫ് ആർമി സ്റ്റാഫ്  ലെഫ്റ്റനന്റ് ജനറൽ ബി എസ് രാജുവും കൺട്രോളർ ജനറൽ ഓഫ് ഡിഫൻസ് അക്കൗണ്ട്സ്  ശ്രീ രജനിഷ് കുമാറും നേതൃത്വം നൽകി.കരസേനയിലെയും DAD ലെയും മുതിർന്ന ഉദ്യോഗസ്ഥർ സന്നിഹിതരായിരുന്നു.
അഗ്നിപഥ് പദ്ധതിയെക്കുറിച്ചുള്ള ചർച്ചയും അഗ്നിവീരന്മാർക്ക് ശമ്പളവും അലവൻസുകളും സമയബന്ധിതമായി വിതരണം ചെയ്യുന്നതിനുള്ള സംവിധാനം നടപ്പിലാക്കാനുള്ള പദ്ധതിയും സമ്മേളനത്തിന്റെ പ്രാഥമിക അജണ്ടയിൽ ഉൾപ്പെട്ടിരുന്നു.കരസേനയിലെ ജൂനിയർ കമ്മീഷൻഡ് ഓഫീസർമാർക്കും മറ്റ് റാങ്കുകാർക്കും മികച്ച സേവനം ലഭ്യമാക്കുന്നതിനായി പേ ആൻഡ് അക്കൗണ്ട്സ് ഓഫീസുകളുടെ  പ്രവർത്തനം മെച്ചപ്പെടുത്തുന്നതും അജണ്ടയിൽ ഉണ്ടായിരുന്നു. ഇരു ഭാഗത്തെയും മുതിർന്ന ഉദ്യോഗസ്ഥരുമായി കൂടിയാലോചിച്ച് ഭാവി ലക്ഷ്യമിട്ടുള്ള കൃത്യമായ കർമ്മപദ്ധതികൾ സമ്മേളനം ആവിഷ്കരിച്ചു.
സായുധ സേനയ്ക്കുള്ള സേവന വിതരണം മെച്ചപ്പെടുത്തുന്നതിനും, ബിൽ പ്രോസസ്സിംഗ്-പേയ്മെന്റ് സമ്പ്രദായങ്ങളിൽ അടിസ്ഥാനപരമായ പരിവർത്തനം സാധ്യമാക്കുന്നതിനും,നൂതനമായ ബിസിനസ് പ്രോസസ് റീ-എൻജിനീയറിംഗ് വിന്യാസത്തിന് സാങ്കേതികവിദ്യയുടെ ശക്തി പ്രയോജനപ്പെടുത്തുന്നതിനുമുള്ള വകുപ്പിന്റെ കാഴ്ചപ്പാടുകൾ CGDA പങ്കിട്ടു. DARPAN , വരാനിരിക്കുന്ന കേന്ദ്രീകൃത പേയ്മെന്റ് സമ്പ്രദായം തുടങ്ങിയ DAD യുടെ വിവിധ സംരംഭങ്ങൾ അദ്ദേഹം വിവരിച്ചു. ലക്ഷ്യങ്ങളുടെ വിജയകരമായ പൂർത്തീകരണത്തിന് കരസേനയുടെ ഭാഗത്തുനിന്ന് ആവശ്യമായ പിന്തുണയും അദ്ദേഹം വാഗ്ദാനം ചെയ്തു.
DAD നടപ്പിലാക്കുന്ന വിവിധ സംരംഭങ്ങളെ VCOAS അഭിനന്ദിച്ചു. ആഭ്യന്തര ഓഡിറ്റിലെയും പേയ്മെന്റിലെയും വിവിധ പ്രശ്നങ്ങൾ പരിഹരിക്കുന്നതിന് ഏകോപനത്തോടെ പ്രവർത്തിക്കാൻ കരസേനയിലെയും DAD യിലെയും മുതിർന്ന ഉദ്യോഗസ്ഥരോട് അദ്ദേഹം അഭ്യർത്ഥിച്ചു.
യൂണിറ്റുകളുടെ ചെലവും ധനവിനിയോഗവും മനസ്സിലാക്കേണ്ടതിന്റെ ആവശ്യകതയെക്കുറിച്ചും, തീരുമാനങ്ങൾ എടുക്കുന്നതിനും പ്രതിരോധ ബജറ്റിന്റെ മികച്ച മാനേജ്മെന്റിനും സഹായകമായ സംവിധാനങ്ങളെക്കുറിച്ചും അദ്ദേഹം സംസാരിച്ചു. നിർണായക സാമ്പത്തിക തീരുമാനങ്ങൾ എടുക്കുന്നതിലും അക്കൗണ്ടിംഗ്, ഓഡിറ്റ് പ്രക്രിയകളിലൂടെ സാമ്പത്തിക അച്ചടക്കം ഉറപ്പാക്കി ഇന്ത്യൻ സൈന്യത്തെ മുന്നോട്ട് നയിക്കുന്നതിലും ഇന്ത്യൻ ഡിഫൻസ് അക്കൗണ്ട്സ് സർവീസ് ഉദ്യോഗസ്ഥർ വഹിക്കുന്ന സുപ്രധാന പങ്ക് അദ്ദേഹം എടുത്തു പറഞ്ഞു.
IE/SKY
(Visitor Counter : 96
പ്രത്യേക സേവനങ്ങളും ഫീച്ചറുകളും
ജീവ മരിയ ജോയ് മേഖല പാസ്പോർട്ട് ഓഫീസറായി ചുമതലയേറ്റു
തിരുവനന്തപുരത്തെ പുതിയ റീജിയണൽ പാസ്പോർട്ട് ഓഫീസറായി ജീവ മരിയ ജോയ് ചുമതലയേറ്റു. ഇന്ത്യൻ വിദേശകാര്യ സർവീസ് 2016 ബാച്ചിലെ ഉദ്യോഗസ്ഥയായ അവർ നേരത്തെ സ്പെയിനിലെ ഇന്ത്യൻ എംബസിയിൽ സെക്കൻഡ് സെക്രട്ടറിയായും ന്യൂഡൽഹിയിൽ വിദേശകാര്യ മന്ത്രാലയത്തിൽ അണ്ടർ സെക്രട്ടറിയായും സേവനമനുഷ്ഠിച്ചിട്ടുണ്ട്. 2022 ഒക്ടോബർ 21-നാണ് ചുമതലയേറ്റെടുത്തത്
പാസ്പോർട്ട് ഓഫീസറുമായി rpo.trivandrum@mea.gov.in എന്ന ഇമെയിൽ വഴിയോ +91 80896 85796  മുഖേനയോ ബന്ധപ്പെടാം.
--NS--
(Visitor Counter : 52
വാണിജ്യ വ്യവസായ മന്ത്രാലയം
ഇന്ത്യയ്ക്കും വികസ്വര രാജ്യങ്ങൾക്കും ആയി ലോക വ്യാപാര സംഘടനയിൽ ശക്തമായി വാദിച്ച് വാണിജ്യമന്ത്രി
ന്യൂ ഡൽഹി, ജൂലായ് 15, 2021
മത്സ്യബന്ധന മേഖലയിലെ അതീവ പ്രാധാന്യമുള്ള സബ്സിഡിയുമായി ബന്ധപ്പെട്ട ലോക വ്യാപാര സംഘടനയുടെ മന്ത്രിതല യോഗത്തിൽ, വികസ്വര രാഷ്ട്രങ്ങളുടെ അവകാശങ്ങൾ സംബന്ധിച്ച് ശക്തമായ നിലപാടുകൾ സ്വീകരിച്ച് വാണിജ്യ വ്യവസായ മന്ത്രി ശ്രീ പിയൂഷ് ഗോയൽ. മറ്റ് WTO അംഗ രാഷ്ട്രങ്ങളിലെ മന്ത്രിമാർ, നയതന്ത്ര പ്രതിനിധികൾ, WTO DG ഡോ. ഗോസി തുടങ്ങിയവർ യോഗത്തിൽ പങ്കെടുത്തു.
വിവിധ രാഷ്ട്രങ്ങളുടെ യുക്തിരഹിതമായ സബ്സിഡികളും, അമിതമായ മത്സ്യബന്ധനവും ഇന്ത്യൻ മത്സ്യത്തൊഴിലാളികളെയും അവരുടെ ജീവനോപാധികളെയും പ്രതികൂലമായി ബാധിക്കുന്നതായും അതുകൊണ്ടുതന്നെ കരാറിന് അന്തിമ രൂപംനൽകാൻ ഇന്ത്യ അതീവതാൽപര്യം പുലർത്തുന്നത് ആയും ശ്രീ പിയൂഷ് ഗോയൽ നൽകിയ ശക്തമായ പ്രസ്താവനയിലൂടെ ചൂണ്ടിക്കാട്ടി.
ഉടമ്പടിയിൽ കൃത്യമായ സന്തുലനവും നീതിയും കണ്ടെത്താൻ അംഗങ്ങൾക്ക് കഴിയാത്തതിലെ നിരാശയും അദ്ദേഹം പങ്കുവെച്ചു. രാജ്യത്തെ ചെറുകിട മത്സ്യതൊഴിലാളികളെ സംരക്ഷിക്കാനും മത്സ്യബന്ധന മേഖലയ്ക്ക് കൂടുതൽ പ്രോത്സാഹനം നൽകാനും പ്രധാനമന്ത്രി നരേന്ദ്രമോദി നൽകുന്ന പ്രത്യേക താല്പര്യം കേന്ദ്രമന്ത്രി എടുത്തുപറഞ്ഞു.
മൂന്ന് ദശാബ്ദങ്ങൾക്ക് മുൻപ്, വികസിത രാഷ്ട്രങ്ങളിൽ പ്രത്യേകിച്ചും കാർഷികമേഖലയിൽ അവരെ അനുകൂലിക്കുന്ന, അസമവും, വ്യാപാരത്തിന് പ്രതിസന്ധി സൃഷ്ടിച്ചതുമായ തീരുമാനങ്ങൾക്ക് അനുമതി നൽകിയ ഉറുഗ്വായ് റൗണ്ട് ചർച്ചകളിൽ സംഭവിച്ച തെറ്റുകൾ ഇനി ആവർത്തിക്കരുതെന്ന മുന്നറിയിപ്പും ശ്രീ ഗോയൽ നൽകി.
നിലവിലെ മത്സ്യബന്ധന സ്ഥിതിവിശേഷങ്ങൾക്ക് അനുസൃതമായി രൂപപ്പെടുത്തുന്ന അസന്തുലിതമായ കരാറുകൾ ഭാവിയിലെ ആവശ്യങ്ങൾക്ക് പര്യാപ്തം ആവില്ല എന്ന ആശങ്കയും ശ്രീ ഗോയൽ പങ്കുവെച്ചു. ഈ മേഖലയിൽ വലിയ തോതിൽ സബ്സിഡി നൽകുന്ന രാഷ്ട്രങ്ങൾ മത്സ്യബന്ധന തോത്, വിതരണം ചെയ്യുന്ന സബ്സിഡി എന്നിവയിൽ കുറവ് വരുത്താനുള്ള വലിയ ഉത്തരവാദിത്വം ഏറ്റെടുക്കേണ്ടത് അത്യന്താപേക്ഷിതമാണെന്നും അദ്ദേഹം ചൂണ്ടിക്കാട്ടി.
ലോകത്തെ വിവിധ രാഷ്ട്രങ്ങൾ വികസനത്തിന്റെ വിവിധ തലങ്ങളിൽ ആണെന്നത് തിരിച്ചറിയാൻ എല്ലാത്തരം ഉടമ്പടികൾക്കും കഴിയണമെന്ന് നിരീക്ഷിച്ച ശ്രീ ഗോയൽ, മത്സ്യബന്ധന മേഖലയിലെ നിലവിലെ അവസ്ഥകൾ അവരുടെ വർത്തമാന സാമ്പത്തിക ശേഷിയെ പ്രതിഫലിപ്പിക്കുന്നത് ആണെന്ന് ഓർമപ്പെടുത്തി. നിലവിലെയും ഭാവിയിലെയും ആവശ്യങ്ങൾക്ക് പരിഹാരം നൽകാൻ സാധിക്കുന്നത് ആകണം കരാറുകൾ എന്നും അദ്ദേഹം അഭിപ്രായപ്പെട്ടു. ഭൂരിഭാഗം വികസ്വര രാഷ്ട്രങ്ങളും വിതരണം ചെയ്യുന്ന ആളോഹരി മത്സ്യബന്ധന സബ്സിഡി മത്സ്യബന്ധന മേഖലയിൽ വലിയ പുരോഗതി കൈവരിച്ചിട്ടുള്ള രാഷ്ട്രങ്ങളെക്കാൾ, കുറവാണെന്ന് ഇന്ത്യയുടെ ആവശ്യങ്ങൾ വിശദീകരിക്കവേ അദ്ദേഹം ഓർമപ്പെടുത്തി.
സബ്സിഡികൾ വിതരണം ചെയ്യാൻ വികസിത രാജ്യങ്ങൾക്ക് ഇനിയും അനുമതി നൽകുന്നത് അസമവും ന്യായ രഹിതവും ആണെന്നും ശ്രീ ഗോയൽ അഭിപ്രായപ്പെട്ടു.
RRTN
(Visitor Counter : 160
പ്രധാനമന്ത്രിയുടെ ഓഫീസ്
രാഷ്ട്രപതി, ഉപരാഷ്ട്രപതി, മുൻ രാഷ്ട്രപതി രാംനാഥ് കോവിന്ദ്, മുൻ ഉപരാഷ്ട്രപതി വെങ്കയ്യ നായിഡു എന്നിവരെ പ്രധാനമന്ത്രി ദീപാവലി ദിനത്തിൽ സന്ദർശിച്ചു
രാഷ്ട്രപതി ശ്രീമതി ദ്രൗപതി മുർമു, ഉപരാഷ്ട്രപതി ശ്രീ ജഗ്ദീപ് ധൻഖർ, മുൻ രാഷ്ട്രപതിശ്രീ രാം നാഥ് കോവിന്ദ്, മുൻ ഉപരാഷ്ട്രപതി ശ്രീ വെങ്കയ്യ നായിഡു എന്നിവറീ സന്ദർശിച്ചു പ്രധാനമന്ത്രി ശ്രീ നരേന്ദ്ര മോദി ദീപാവലി ആശംസകൾ നേർന്നു.
ട്വീറ്റുകളുടെ പരമ്പരയിൽ പ്രധാനമന്ത്രി പറഞ്ഞു:
"രാഷ്ട്രപതി ജിയെ രാഷ്ട്രപതിഭവനിൽ ചെന്ന് കണ്ടു ദീപാവലി ആശംസകൾ അറിയിചു.
ജഗ്ദീപ് ധൻഖർ ജിയെ കാണുകയും ദീപാവലി ആശംസകൾ അറിയിക്കുകയും ചെയ്തു
മുൻ രാഷ്ട്രപതി ശ്രീയുമായി ദീപാവലി ആശംസകൾ കൈമാറി
രാംനാഥ് കോവിന്ദ് ജി
വെങ്കയ്യ ജിക്ക് ദീപാവലി ആശംസകൾ നേർന്നു. അദ്ദേഹവുമായുള്ള കൂടിക്കാഴ്ച്ച എക്കാലത്തും സന്തോഷകരമാണ്. "
(
പ്രധാനമന്ത്രിയുടെ ഓഫീസ്
കേരളത്തിലെ പ്രളയക്കെടുതി നേരിടാന് കൂടുതല് സേനയെ ലഭ്യമാക്കുമെന്ന് കേന്ദ്രം
സംസ്ഥാനത്തെ അതിരൂക്ഷമായ പ്രളയ സ്ഥിതിഗതികളുടെ പശ്ചാത്തലത്തില് രക്ഷാ ദുരിതാശ്വാസ പ്രവര്ത്തനങ്ങള് ശക്തിപ്പെടുത്തുന്നതിന് എല്ലാ സഹായവും നല്കാന് രാജ്യരക്ഷാ മന്ത്രാലയത്തോട് ആവശ്യപ്പെട്ടിട്ടുണ്ടെന്ന് പ്രധാനമന്ത്രി നരേന്ദ്ര മോദി മുഖ്യമന്ത്രി ശ്രീ. പിണറായി വിജയനെ അറിയിച്ചു.
'ഇന്ന് വീണ്ടും മുഖ്യമന്ത്രി ശ്രീ. പിണറായി വിജയനുമായി പ്രളയ സ്ഥിതിഗതികളെ കുറിച്ച് ഫോണില് സംസാരിച്ചു. രക്ഷാ ദുരിതാശ്വാസം ശക്തിപ്പെടുത്താന് രാജ്യരക്ഷാ മന്ത്രാലയത്തോട് ആവശ്യപ്പെട്ടിട്ടുണ്ട്. കേരളത്തിലെ ജനങ്ങളുടെ സുരക്ഷയ്ക്കും, സ്ഥിതിക്കുമായി പ്രാര്ത്ഥിക്കുന്നു' പ്രധാനമന്ത്രി ട്വിറ്ററില് കുറിച്ചു.
കേരളത്തിലേയ്ക്ക് കൂടുതല് എന്.ഡി.ആര്.എഫ്. ടീമുകളെ ഉടന് എത്തിക്കുമെന്ന് കേന്ദ്ര ആഭ്യന്തര മന്ത്രി രാജ് നാഥ് സിംഗ് അറിയിച്ചു. പ്രളയ കെടുതികള് സംബന്ധിച്ച് കേരള മുഖ്യമന്ത്രിയുമായി നിരന്തരം ബന്ധപ്പെട്ടുവരികയാണ്. കേന്ദ്രം സാധ്യമായ എല്ലാ സഹായവും അദ്ദേഹം ട്വിറ്ററില് പറഞ്ഞു.
(മുഖ്യമന്ത്രി ശ്രീ. പിണറായി വിജയന്റെ അഭ്യര്ത്ഥന പ്രകാരം പ്രളയത്തില് കുടുങ്ങിയവരെ രക്ഷപ്പെടുത്താന് കൂടുതല് ബോട്ടുകളും, ലൈഫ് ജാക്കറ്റുകളും ലഭ്യമാക്കുമെന്ന് രാജ്യരക്ഷാ മന്ത്രി നിര്മ്മലാ സീതാരാമന്. വ്യോമസേനയുടെ കൂടുതല് ഹെലികോപ്റ്ററുകളും വിന്യസിക്കുമെന്ന് അവര് അറിയിച്ചു.
ND MRD - 659
പ്രത്യേക സേവനങ്ങളും ഫീച്ചറുകളും
12-ാമത് ലോക ഹിന്ദി സമ്മേളനം ഫിജിയിൽ സംഘടിപ്പിക്കും
ഫിജിയിൽ വിദേശകാര്യ മന്ത്രി എസ് ജയശങ്കറും ഫിജി പ്രധാനമന്ത്രി സിതിവേനി റബുക്കയും ചേർന്ന് ഇന്ത്യ 12-ാമത് ലോക ഹിന്ദി സമ്മേളനം സംഘടിപ്പിക്കും.
കേന്ദ്ര വിദേശകാര്യ സഹമന്ത്രി വി മുരളീധരൻ, ആഭ്യന്തര സഹമന്ത്രി അജയ് കുമാർ മിശ്ര എന്നിവരും ചടങ്ങിൽ പങ്കെടുക്കും.
ഫിജി ഗവണ്മെന്റുമായി സഹകരിച്ച് എംഇഎ സംഘടിപ്പിക്കുന്ന 12-ാമത് ലോക ഹിന്ദി സമ്മേളനം ഫെബ്രുവരി 15 മുതൽ 17 വരെ ഫിജിയിലെ നാഡിയിൽ നടക്കുമെന്ന് വിദേശകാര്യ മന്ത്രാലയം സെക്രട്ടറി സൗരഭ് കുമാർ പറഞ്ഞു
ഇന്ത്യയിൽ നിന്നുള്ള 270 അംഗ പ്രതിനിധി സംഘം ഫിജി സന്ദർശിക്കും. 50 രാജ്യങ്ങളിൽ നിന്നുള്ള പ്രതിനിധികളും ഇതിൽ പങ്കെടുക്കുമെന്ന് അദ്ദേഹം പറഞ്ഞു.
ദക്ഷിണ പസഫിക്കിലെ 300 ലധികം ദ്വീപുകളുടെ ഒരു ദ്വീപസമൂഹമാണ് ഫിജി.
ഫെബ്രുവരി 15ന് വിദേശകാര്യ മന്ത്രി എസ് ജയശങ്കറും ഫിജി പ്രധാനമന്ത്രി സിതിവേനി റബുക്കയും ചേർന്ന് പരിപാടി ഉദ്ഘാടനം ചെയ്യുമെന്ന് സെക്രട്ടറി അറിയിച്ചു.
കേന്ദ്ര വിദേശകാര്യ സഹമന്ത്രി വി മുരളീധരൻ, ആഭ്യന്തര സഹമന്ത്രി അജയ് കുമാർ മിശ്ര എന്നിവരും ചടങ്ങിൽ പങ്കെടുക്കും.
കഴിഞ്ഞ വർഷം മൗറീഷ്യസിൽ നടന്ന ലോക ഹിന്ദി സമ്മേളനത്തിലാണ് ഫിജിയിൽ പരിപാടി നടത്താൻ തീരുമാനിച്ചതെന്നും അദ്ദേഹം പറഞ്ഞു
"പ്രധാനമന്ത്രി എപ്പോഴും ഹിന്ദി ഉപയോഗിക്കുകയും ഇന്ത്യയിലും വിദേശത്തും ഭാഷയിൽ വിവിധ പ്രസംഗങ്ങൾ നടത്തുകയും ചെയ്തിട്ടുണ്ട്. ഇത് ഭാഷയുടെ മൂല്യം വർദ്ധിപ്പിക്കുകയും കൂടുതൽ ആളുകളെ അത് ഉപയോഗിക്കാൻ പ്രേരിപ്പിക്കുകയും ചെയ്തു," അദ്ദേഹം പറഞ്ഞു.
"ഹിന്ദി - പരമ്പരാഗത വിജ്ഞാനം മുതൽ നിർമ്മിത ബുദ്ധി വരെ" എന്നതാണ് പരിപാടിയുടെ പ്രമേയം, ഒരു വശത്ത് നമ്മുടെ പരമ്പരാഗത അറിവുകളെ നാം ബഹുമാനിക്കുന്നു, മറുവശത്ത്, സാങ്കേതിക മുന്നേറ്റങ്ങൾക്കൊപ്പം നടക്കുന്നതിൽ ഹിന്ദി വിജയിച്ചുവെന്ന് കാണിക്കുന്നു," കുമാർ പറഞ്ഞു.
-NS-
(Visitor Counter : 103
പ്രധാനമന്ത്രിയുടെ ഓഫീസ്
യാസ് ചുഴലിക്കാറ്റിന്റെ ആഘാതം അവലോകനം ചെയ്യുന്നതിനായി പ്രധാനമന്ത്രി നാളെ ഒഡീഷയും പശ്ചിമ ബംഗാളും സന്ദർശിക്കും
യാസ് ചുഴലിക്കാറ്റ് ബാധിത പ്രദേശങ്ങളിൽ പ്രധാനമന്ത്രി വ്യോമ നിരീക്ഷണം നടത്തും
പ്രധാനമന്ത്രി ശ്രീ നരേന്ദ്ര മോദി നാളെ  ഒഡീഷയിലും പശ്ചിമ ബംഗാളിലും സന്ദർശനം നടത്തും. യാസ് ചുഴലിക്കാറ്റിന്റെ ആഘാതം വിലയിരു ത്തുന്നതിനായി ഇരു സംസ്ഥാനങ്ങളിലും അവലോകന യോഗങ്ങൾ നടത്തും. ഇരു സംസ്ഥാനങ്ങളിലെയും
ദുരന്ത ബാധിത പ്രദേശങ്ങളിൽ പ്രധാനമന്ത്രി വ്യോമ നിരീക്ഷണം നടത്തും .
ആരോഗ്യ, കുടുംബക്ഷേമ മന്ത്രാലയം
കോവിഡ് 19: പുതിയ വിവരങ്ങള്
(ന്യൂഡൽഹി, ജൂൺ 18, 2020
കേന്ദ്ര ആരോഗ്യ കുടുംബ ക്ഷേമ മന്ത്രി ഡോ ഹർഷ് വർധൻ ഇന്ത്യയിലെ ആദ്യത്തെ മൊബൈൽ കോവിഡ് 19 “ഐ-ലാബ്” ഇന്ന് ഉദ്ഘാടനം ചെയ്തു. രാജ്യത്തെ വിദൂരമായ ഒറ്റപ്പെട്ട ഉൾപ്രദേശങ്ങൾ, പെട്ടെന്ന് എത്തിപ്പെടാൻ കഴിയാത്ത സ്ഥലങ്ങൾ എന്നിവിടങ്ങളിലാണ് മൊബൈൽ ലാബുകൾ വിന്യസിക്കുക. സി ജി എച്ഛ് എസ് നിരക്കിൽ ഒരു ദിവസം 25 കോവിഡ്-19 RT-PCR പരിശോധനകൾ, 300 എലിസ പരിശോധനകൾ, ക്ഷയരോഗ, HIV പരിശോധനകൾ എന്നിവ ഉൾപ്പടെ ഈ മൊബൈൽ ലാബിൽ നടത്താൻ സാധിക്കും. കേന്ദ്ര ശാസ്ത്ര സാങ്കേതിക മന്ത്രാലയത്തിന് കീഴിലുള്ള ബയോടെക്നോളജി വകുപ്പിന്റെ സഹായത്താലാണ് ഇത് നടപ്പാക്കുന്നത്.
കഴിഞ്ഞ 24 മണിക്കൂറിനിടെ രാജ്യത്ത് 7390 പേര് രോഗമുക്തരായി. ആകെ രോഗമുക്തി നേടിയത് 1,94,324 പേരാണ്. രോഗമുക്തി നിരക്ക് 52.96 ശതമാനമായി ഉയർന്നു. നിലവില് 1,60,384 പേരാണ് രാജ്യത്ത് ചികിത്സയിലുള്ളത്.
രാജ്യത്ത് കോവിഡ് പരിശോധനാ സൗകര്യമുള്ള ഗവണ്മെന്റ് ലാബുകളുടെ എണ്ണം 699 ആയും സ്വകാര്യ ലാബുകളുടെ എണ്ണം 254 ആയും വര്ധിപ്പിച്ചു. ആകെ 953 ലാബുകളാണുള്ളത്. കഴിഞ്ഞ 24 മണിക്കൂറിനുള്ളില് 1,65,412 സാമ്പിളുകളാണ് രാജ്യത്ത് പരിശോധിച്ചത്. ഇതുവരെ ആകെ പരിശോധിച്ചത് 62,49,668 സാമ്പിളുകളാണ്.
കോവിഡ് 19 മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് https://www.mohfw.gov.in/ @MoHFW_INDIA നിരന്തരം സന്ദര്ശിക്കുക.
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]inഅല്ലെങ്കില്@CovidIndiaSeva -ല് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരില് വിളിക്കുക- +91 11 23978046. അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf